《次韵沈立少卿白鹿》
宋代·苏辙

白鹿何年养，惊猜未肯驯。
轩除非本性，饮食强依人。
照影冰浮水，飞毛雪洒尘。
独游应已倦，忽见乍疑神。
野色明幽步，烟芜荐卧身。
异姿人共爱，清意尔谁亲。
日暖山苗熟，风微涧草春。
何缘解缰絷，奔放任天真。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。